Hei,
Kiitos kysymyksestäsi! Kiva kuulla, että olet löytänyt sinua kiinnostavan opiskelualan :)
Yliopisto-opiskelu on yleisesti itsenäisempää kuin esimerkiksi ammatillisessa oppilaitoksessa, ammattikorkeassa tai lukiossa opiskelu. Luentoja ei yliopistossa välttämättä ole joka päivä, eivätkä ne aina ole pakollisia. Monesti vain tentit ja erilaiset pienryhmäseminaarit vaativat opiskelijan läsnäoloa. Etäopiskelumahdollisuudet vaihtelevat kuitenkin alasta ja kurssista riippuen.
Suosittelen sinua olemaan yhteydessä sinua kiinnostavien yliopistojen hakutoimistoihin, kyselemään heiltä lisätietoja ja tarvittaessa ohjaamaan kysymyksesi oikealle henkilölle. Lisäksi voit tutustua yliopistojen opinto-oppaisiin mikäli pääset niihin käsiksi ilman yliopiston tunnuksia. Opinto-oppaat esittelevät kunkin oppiaineen kurssitarjontaa ja niistä saa käsityksen kurssien sisällöistä ja siitä, mitä kurssien suorittaminen vaatii.
Itä-Suomen avoimessa yliopistossa voi myös suorittaa psykologian perus- ja aineopinnot kokonaan etänä. Avoimessa yliopistossa opiskelu maksaa yleensä 10e/opintopiste eikä siihen voi saada opintotukea, mutta avoimessa yliopistossa suoritetut opinnot voidaan hyväksilukea yliopistotutkintoon.
Paljon tsemppiä hakuun!
Terveisin,
Studentum.fi